IIV profilaktika inspektorlari uy-joy bilan ta'minlanadi

Vazirlar Mahkamasining “Ichki ishlar organlari tayanch punktlarining profilaktika (katta) inspektorlarini 2021-2023 yillarda xizmat uy-joylari bilan ta'minlash chora-tadbirlari to‘g‘risida”gi qarori qabul qilindi.
Hujjat bilan 2021-2023 yillarda ichki ishlar organlari tayanch punktlarining profilaktika inspektorlarini bevosita ular xizmatni o‘taydigan hududda joylashadigan xizmat uy-joylari bilan ta'minlash dasturi tasdiqlandi.
Dastur quyidagilarni nazarda tutadi:
Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi "Yagona buyurtmachi xizmati" injiniring kompaniyasi DUK dastur doirasida xizmat uy-joylarini qurish bo‘yicha buyurtmachi hisoblanadi.
Xizmat uy-joylari prezidentning "2017-2021 yillarda qishloq joylarda yangilangan namunaviy loyihalar bo‘yicha arzon uy-joylar qurish dasturi to‘g‘risida" 2016 yil 21 oktyabrdagi PQ-2639-son qaroriga muvofiq 0,02 gektar hajmdagi yer uchastkalarida joylashtiriladigan, hovli inshootlariga ega bo‘lgan bir qavatli 2 va 3 xonali uy-joylarning namunaviy loyihasi bo‘yicha quriladi.
Qurilish kompaniyalarini tanlash uchun tender o‘tkaziladi.